Хьост
Хьост — хи (масала, эрк йа шовда) схьадолу меттиг. Географин картин тӀехь хьост гойту билламан тӀадамца. Хьост дукха хьолахь, гуттаренна хин харш йа харш чухула хи охьаэхар схьадолу меттигца йогӀу. Хьост дукхах дерг хуьлу шен хи схьоьцу шовдан юьхьиг, шаломан чаккхе, Ӏам, уьшал. Уьшалах довлучу эркийн хьост лору гуш охьадогӀу гуттаренна харш долу меттиг. Шортта хьосташ долчу эркан системехь, коьртаниг лору хикхочен уггаре генарниг йа хи дукха дерг. Дукха нисло меттигаш даккхий эркийн хьост тайп-тайпана цӀераш йолу ши эрк вовшахкхетучахь хуьлуш. Масала, Къилбаседа Двина схьадолу Сухона а, Юг а цхьаьнакхетачохь, Амур эрк — Шилка а, Аргунь а цхьаьнакхетачохь, ткъа Обь эрк — Бия а, Катунь а цхьаьнакхетачохь. Ишттачу меттигехь ала деза эркан гидрографин дохаллех, иза хуьлу коьрта эрк а, иза кхуллу хих хикхочен уггаре гена дерг а цхьаьна.